Sildenafil
Viagra brendi ostida sotiladigan sildenafil, boshqalar qatori, erektil disfunktsiya va o'pka arterial gipertenziyasini davolash uchun ishlatiladigan doridir . Ayollarda ishlatilinishi va ularda jinsiy disfunktsiyani davolashda samarasi bor yoki yo'q ekanligi noma'lum. Og'iz orqali qabul qilish yoki tomir ichiga in'ektsiya qilish yo'li bilan qabul qilinadi. Dori vositasining ta'siri odatda yigirma daqiqa ichida sodir bo'ladi va taxminan ikki soat davom etadi. Umumiy nojo'ya ta'sirlarga bosh og'rig'i, yurak urishi va terining qizarishi kiradi. Yurak-qon tomir kasalliklari bo'lgan bemorlarga ehtiyotkorlik bilan tavsiya etiladi. Kamdan kam uchrovchi, ammo jiddiy salbiy ta'sirlar orasida jinsiy olatni shikastlanishi, ko'rish muammolari va eshitish qobiliyatining yo'qolishi shuningdek uzoq muddatli erektsiya (priapizm) lar bor. Sildenafilni nitrogliserin (glitserin trinitrat) kabi nitratlar iste'mol qiladigan odamlar qabul qilmasligi kerak, chunki bu qon bosimining jiddiy pasayishiga olib kelishi mumkin. Sildenafilni alfa blokator dori vositalarini qabul qilgandan keyin to'rt soat ichida qabul qilmaslik kerak.